— 50 - 



strafet her er uden Interesse; saa var f. Eks. ogsaa den Plads sparet, som 

 indtages af de 136 Arter, der er antruffet paa Pinns silvestris. 



Alt dette er dog kun Bagateller. For det vældige Arbejde vil enhver 

 Mvkolog være den gamle Oudemans og de Mænd, der har ført hans Værk 

 til Afslutning, stor Tak skyldig. Ove Bostrup. 



Birgitte Møller: Vilde Planter, med mange Illustrationer. 2den 

 gennemsete og forøgede Udgave (H. Hagerup) 1919. 361 Sider. 



I 1900 udgav Frk. Birgitte Møller paa det Schubotheske Forlag en 

 Bog om »Vilde Planter«. Af denne Bog foreligger nu paa Hagerup's For- 

 lag en ny Udgave, der afviger fra den første ved at være gennemset og noget 

 forøget, samt ved at de farvetrykte Tavler er udeladte og erstattede af flere 

 Tekstfigurer. Stoffets Ordning er den samme i begge Udgaver. Forf.s Plan 

 har været at give Oplysning for Lægmanden om de vigtigste og mest iøjne- 

 faldende af vore Urter og Buske ordnede efter deres naturlige Voksepladser : 

 Enge, Græsmarker, Tørvemoser, Skove o. s. v. Hver af de omtalte Planter 

 karakteriseres ganske kort ved deres lettest iagttagelige Kendetegn; der- 

 næst fortælles om deres Biologi og endelig om deres Betydning for Menne- 

 sket. Særlig den sidste Side af Behandlingen er ofte udførlig og indeholder 

 en Mængde interessante Oplysninger af historisk og sagnhistorisk Art. 



Fremstillingen er i det store og hele paalidelig og er meget underhol- 

 dende; den vidner om flittig Læsning og om megen Kærlighed til Blom- 

 sterne. Desværre er Billedstoffet ikke helt paa Højde med Teksten. De 

 fleste af Illustrationerne er laant andetstedsfra og er gennemgaaende gode; 

 navnlig gælder det dem, der stammer fra franske illustrerede botaniske 

 Værker. En Del er Originalfigurer, og de er saa tarvelige, at de skæmmer 

 Værket (f. Eks. Artemisia vulgaris, Stachys paluster, Origanum vulgare, 

 Orchis latifolius etc.). Endnu værre er det, at flere af de gode, laante Billeder 

 ikke fremstiller den Plante, de angives at fremstille; saaledes kan nævnes, 

 at det som Convolvulus arvensis angivne Billede er G. s&pium, at Hieracium 

 vulgatum er Leontodon autumnale, Scirpus lacuster er J uncus {articulatus' 1 .), 

 Rosa rubiginosa er en anden Rosa og Iris pseudacorus en anden Iris (flo- 

 rentinaV). Bogen maa for Botanikerne og for de Lægfolk, der har noget 

 Plantekendskab, uvilkaarlig miste noget af sin Tilforladelighed paa 

 Grund af disse Fejl. Det er Synd for den; dertil har den virkelig altfor 

 mange gode Egenskaber. Det havde egentlig været bedre, om den havde 

 været uden disse Billeder. C. H. O. 



Endvidere modtaget: 



Johan Ernst Gunnerus: 1718 — 1918. Mindeblade utgit av d. k. norske 

 Vidensk Selskab. Trondhjem. 1918. Fra d. k. norske Vid. Selskab. 



Jolis. Helms: Lysets Indvirkning paa Bøgens Udspring. Særtryk af 

 Dansk Skovforenings Tidsskrift. Fra Forf. 



